b'\n_START_ARTICLE_\nAphrodite\n_START_PARAGRAPH_\nSi Aproditi o Afroditi (Griyego: \xce\x91\xcf\x86\xcf\x81\xce\xbf\xce\xb4\xce\xaf\xcf\x84\xce\xb7; Latin: Aphrodite) ay ang diyosa ng pag-ibig sa mitolohiya ng mga Griyego. Kilala siya sa mitolohiyang Romano bilang si Venus, ang diyosa ng pag-ibig at kagandahan. Anak na babae si Aproditi ni Zeus at ni Dione, isang diwata._NEWLINE_Ayon sa isang bersiyon ng salaysay ukol sa kanya, ipinanganak si Aproditi mula sa aphros o bula ng dagat._NEWLINE_Lalaking anak niya kay Ares si Eros (Kupido). Siya rin ang ina ng bayaning Troyanong si Aeneas, mula sa pakikipag-ugnayan niya kay Anchises. Tinunton nina Julius Caesar at Augustus ang kanilang pinagmulang linyahe o ninuno mula kay Benus, sa pamamagitan ng pinagmulan ni Aeneas._NEWLINE_Kapag nakadama ng pag-ibig ang mga lalaki at babae ng mundo, sinasamba nila sa Aproditi. Mayroon siyang matamis na ngiti at mahiligin sa paghalakhak. Mayroon siyang isang hindi magandang katangian: nagiging pagtuya at kanyang halakhak, at mayroon din siyang kakayahan at kapangyarihang lumipol o manira.'